હેરસ્ટાઇલિસ્ટ રાકેશ પંચાલ કહે છે કે, “યુવાનો સ્ટાઇલની બાબતમાં સમયની સાથે તાલ મિલાવી રહ્યા છે ત્યારે હાલ સલમાનની સુલતાન સ્ટાઇલની મૂછ સાથે હેરિડો હેરસ્ટાઇલનો ક્રેઝ વધી રહ્યો છે. ‘હેરિડો’ હેરસ્ટાઇલમાં માથાના સાઇડના ભાગમાં ઝીરોકટ કરવાના હોય છે. જ્યારે ઉપરના ભાગમાં જ વાળ રાખવાના હોય છે. આ જ સ્ટાઇલ હાલમાં ફૂટબોલ પ્લેયર રોનાલ્ડોએ પણ કરાવી છે. આ સિવાય સમયની સાથે યુવાનો લોંગ હેર, હૂડો શેઇપ, બ્લન્ટ લુક જેવી વિવિધ હેરસ્ટાઇલ કરાવી રહ્યા છે. યુવાનો અલગ અને સ્ટાઇલિસ્ટ દેખાવા માટે અવનવા એક્સપરિમેન્ટ કરતા અચકાતા નથી. એટલે જ તો હાલ સલમાનની હેરિડો ઈન ટ્રેન્ડ છે. ”